"Julle is vrygekoop en die prys is betaal; moet dan nie slawe van mense wees nie." – 1 Korintiërs 7:23.
Geniet die spesiale tyd van Paasfees saam met u hartsmense.
Abigael se kunswerk kyk met nuwe oë
Abigael Barnard (gr.8) het deelgeneem aan die Con Spirito-kunskompetisie wat gehou is in Maart. Sy het 'n A+++ (99%) gekry en ook die eerste prys gewen in haar graad.
Die tema van die kompetisie was 2021. Abigael se inskrywing was: Oë is die venster van die siel, in 2021 sien ons net oë.
Connor bereik nuwe hoogtes
Baie geluk aan Connor Annandale wat sy 2.10m in hoogspring behaal het by die NWU-byeenkoms!
Skaak maak skoonskip
JNW het op Vrydag 19 Maart 'n aanlyn interskole-toernooi aangebied. Die Helpies oorheers die toernooi reeds met die intrapslag en stap weg met 'n oortuigende wen.
Na net minder as 'n halfuur van spel het die Helpies reeds dubbel soveel punte gemaak as hul naaste teenstanders.
Teen die einde van die twee ure arena styl toernooi was die punte totale:
Trinityhouse Little Falls 138
Rand Park High 122
Op die finale toernooi ranglys is die eerste agt plekke deur Helpies ingeneem.
15 Helpies teken 20 of meer punte aan – 'n prestasie wat slegs vyf ander spelers in die toernooi behaal het.
Adriaan Mostert, Imker Hoogenhout, Micaela Staal, Matthew Bester, Anje van Jaarsveld, Nico Olivier, Keola Jonker, Corné Steyn, Nathan Barnard en Vianey Spamers was Helpmekaar se grootste puntemakers.
Hierdie span het Vrydag gewys dat Helpie-skaak nie net in getalle groei nie, maar ook enige uitdaging met groot sukses kan aanvat.
Maak 'n taak oor jou leesboek vir vakansiepret
Hier is vir jou 'n heerlike vakansieprojek!
Die Internasionale Afrikaans-Ekspo se inskrywings is nou oop. Hoe gelukkig is ons nie dat die tema hierdie jaar "Boeke" is nie, want die Helpies lees heerlik en doen boekmondelinge. Jy mag dus enige boek wat jy al gelees het gebruik om vir verskeie kategorieë in te skryf.
Al die inligting sal deur jou Afrikaans-onnie op julle klas se WhattsApp groep geplaas word. Volg net die skakel om in te skryf. Die skool het verskeie prestasies in 2020 opgelewer. Daar is 'n R10 000 prys vir die skool met die meeste inskrywings, sowel as heerlike pryse vir die kategorie-wenners.
Komaan, Helpies, laat die skrywerstalent blom. Skakel gerus vir Juf. Elena Vorster vir enige navrae.
Pedri is SA-kampioen
Baie geluk aan Pedri Crause (gr.12) wat as SA-kampioen uit die stryd getree het by die SA Junior Men Time Trial-fietsrykampioenskappe van 2021!
Opwindende nuwe aktiwiteit by Helpies!
Kendo en Iaido is vorme van Martial Arts. Dit leer kinders selfdissipline, selfbeheer, fokus, luister, balans, fiksheid en vele, vele ander voordelige eienskappe. Ons het dus besluit om dit as 'n buitemuurse aktiwiteit beskikbaar te stel – nie as 'n liga-sport nie, maar as 'n geleentheid vir kinders om hulself fisies en verstandelik te verryk.
Gesels asb. met u kind en kyk saam met hulle na die twee inligtingsvideo's wat vandag op hul graadgroepe gedeel is. Daar is ook 'n PDF-dokument op die groep gedeel, waarop die kostes en ander inligting vir u uiteengesit is.
Indien u kind sou belangstel, vul asb vir ons die onderstaande Google-vorm in (ons wil net 'n belangstellingspeiling doen).